Sigurður Ragnar Eyjólfsson hefur verið ráðinn sem annar aðalþjálfari meistaraflokks karla hjá knattspyrnudeild Keflavíkur til næstu þriggja ára . Hann mun starfa við hlið Eysteins Húna Haukssonar , en Eysteinn hefur verið að vinna frábært uppbyggingarstarf með efnilegt lið Keflavíkur . Síðasta eina og hálfa tímabil sem aðalþjálfari og aðstoðarþjálfari þar á undan . Stjórn knattspyrnudeildar Keflavíkur fagnar þessari ráðningu , en auk þess að vera annar aðalþjálfari meistaraflokks karla , mun honum einnig verða falið að halda utanum önnur verkefni við þjálfun á öllum stigum uppeldisstarfsins , sem félagið leggur ríka áherslu á . Sigurður Ragnar er fyrrverandi þjálfari kvennalandsliðs Íslands og kom því tvisvar í úrslitakeppni Evrópumótsins , auk þess sem hann á stóran þátt í að koma kvennaknattspyrnu á þann stall sem hún er komin á í dag . Þá hefur hann á þjálfaraferli sínum verið aðstoðarþjálfari Lilleström í tvö ár , þjálfað knattspyrnulið ÍBV í efstu deild auk þess að þjálfa félagslið og kvennalandslið Kína undanfarin ár . Síðastliðin tvö ár hefur Sigurður haldið fjölda fyrirlestra fyrir íþróttafólk og fyriirtæki um hvað þarf til að ná árangri . Sigurður er íþróttafræðingar að mennt með meistarapróf í íþróttasálfræði og hefur tekið EUFA Pro þjálfaragráðu sem er æðsta stig þjálfaramenntunar sem hægt er að sækja . Sigurður kemur í þjálfarateymi Keflavíkur í kjölfar brotthvarfs Mílans Stefáns Jankovic sem var aðstoðarþjálfari Keflavíkur s.l. sumar og vill stjórn deildarinnar þakka Janko fyrir gott samstarf og óskar honum velfarnaðar í Grindavík . Siggi Raggi : „ Ég er mjög spenntur fyrir því að koma inní öflugt þjálfarateymi Keflavíkur og starfa með Eysteini við að byggja upp Keflavíkurliðið og byggja á þeim grunni sem hefur verið lagður hér síðustu ár . Það eru spennandi tímar framundan í Keflavík og ég er sannfærður um að áður en langt um líður verður liðið tilbúið til að berjast meðal þeirra bestu . Hér er mikill efniviður og gott umhverfi til að ná árangri . “ Eysteinn Húni : „ Það er ánægjulegt að Siggi sé kominn til starfa hjá Keflavík og miðað við mín fyrri kynni af honum og hans störfum og vinnubrögðum þá smell-passar hann inn í okkar prógram . Ég er alveg klár á því að þessi ráðning á eftir að hafa mikil og góð áhrif á félagið í heild . “ Sigurður Garðarsson formaður Keflavíkur : „ Við erum mjög ánægð í Keflavík að fá Sigga Ragga til starfa með okkur . Hann hefur unnið mörg afrek á sínum ferli og náð árangri sem tekið er eftir . Það er þannig fólk við við viljum hafa í Keflavíkurliðinu . Siggi Raggi kemur með nýjar áherslur í upbbyggingarstarfið og ég tel að við séum að búa til gríðarlega öflugt þjálfarateymi sem getur náð því besta úr leikmannahópnum okkar “ .